
บทคัดย่อ

ปัจจุบันเทคโนโลยีการแพทย์เฉพาะบุคคล (Personalized Medicine) ได้เข้ามามีบทบาทสำคัญในการรักษาผู้ป่วยมากขึ้น โดยเฉพาะการใช้อุปกรณ์นำเจาะเฉพาะบุคคล (Patient-Specific Surgical Guide) ซึ่งช่วยให้การผ่าตัดมีความแม่นยำและสอดคล้องกับลักษณะทางกายวิภาคของผู้ป่วยแต่ละราย อย่างไรก็ตาม กระบวนการออกแบบอุปกรณ์ดังกล่าวยังคงมีความซับซ้อน ต้องอาศัยความเชี่ยวชาญเฉพาะทาง และใช้เวลาในการดำเนินงานค่อนข้างมาก นอกจากนี้ยังมีการพึ่งพาซอฟต์แวร์เชิงพาณิชย์ที่มีค่าใช้จ่ายสูง ทำให้เกิดข้อจำกัดในการเข้าถึงและการนำไปประยุกต์ใช้งานในวงกว้าง จากการศึกษากระบวนการทำงานจริง พบว่าหลายขั้นตอนยังคงต้องดำเนินการด้วยมือทั้งหมด ส่งผลให้เกิดความซ้ำซ้อน ใช้เวลานาน และยากต่อการพัฒนาต่อยอดให้มีประสิทธิภาพมากขึ้น ทางคณะผู้จัดทำจึงเล็งเห็นถึงความสำคัญของการพัฒนากระบวนการออกแบบอุปกรณ์นำเจาะเฉพาะบุคคลให้มีความรวดเร็ว เป็นระบบ และเข้าถึงได้มากขึ้น
	RevoGuide:ระบบช่วยออกแบบอุปกรณ์นำเจาะเฉพาะบุคคลสำหรับงานศัลยกรรมข้อไหล่เทียมชนิดผกผัน โดยประยุกต์ใช้ซอฟต์แวร์ Open-source ร่วมกับการออกแบบ Workflow และการเขียน Script เพื่อช่วยลดขั้นตอนการทำงานที่ซ้ำซ้อน ลดระยะเวลาในการออกแบบ และลดการพึ่งพาซอฟต์แวร์ที่มีต้นทุนสูง ส่งผลให้กระบวนการทำงานมีประสิทธิภาพมากขึ้นและสามารถนำไปต่อยอดในการพัฒนาเทคโนโลยีทางการแพทย์เฉพาะบุคคลในอนาคตได้

